**Ccu stu friddu**

Ccu stu friddu e sta jlata

cu ti ci porta menzu sta strata.

E Maria cu San Giuseppi

e lu nostru redenturi

caminaru jornu e notti

ccu lu lu friddu di la stagiuni.

Ccu stu friddu e sta jlata

cu ti ci porta menzu sta strata.

I na povira mangiatuta

parturiu la gran signura

menzu u voi e u sciccareddu

nasci poviru u bammineddu.

Ccu stu friddu e sta jlata

cu ti ci porta mensu sta strata.

Quannu ddà furunu arrivati

Maria stanca si ripuau

idda vitti ccu grandi amuri

ava nasciutu u redenturi.

Gloria, gloria in ecelsiu Deo

Paci in terra a nui ci dà…

…Gloria, gloria in eccelsiu Deo

Paci in terra a nui ci dà

E mentri tutti in allegria

cantammu tutti in armunia

cu san Giuseppi in cumpagnia

viva Gesù cu Maria.